8-jarige sterf op Goue HoofwegNooddienste op die toneel. (Foto: Verskaf) ’n Agtjarige seun is dood toe hy Saterdagmiddag op die R28 naby Vanderbijlpark in Gauteng deur ’n motor getref is. Shawn Herbst, woordvoerder van Netcare 911, het gesê paramedici is omstreeks 17:00 na die toneel op die Goue Hoofweg by Sebokeng ontbied waar ’n kind deur ’n motor raakgery is. “Die kind het noodlottige beserings opgedoen en is op die toneel dood verklaar,” het Herbst gesê. Geen verdere inligting omtrent die voorval is bekend nie.